Вартоломей I Константинополски
Вартоломей I () е 270-ият вселенски патриарх и архиепископ на Константинопол, пръв сред равни между предстоятелите на православните църкви по света от 2 ноември 1991 година. Неговото седалище е в Истанбул.

Биография 

Вартоломей I е роден на 29 февруари 1940 година в село Зейтинликьой (на гръцки Агиос Теодорос) на остров Имброс, Турция с името Димитриос Архондонис. С турско гражданство той принадлежи към гръцкото етническо малцинство в Република Турция.

Доктор хонорис кауза на СВУБИТ (решение на заседание на Академичния съвет на СВУБИТ, протокол № 7 / 10 септември 2007 г.) и на Бургаския свободен университет (решение на заседание на Академичния съвет на БСУ, протокол № 2 / 26 март 2010 г.).

През ноември 2015 г. за усилията му за насърчаване на междурелигиозния диалог и за неговата ангажираност със съвременните проблеми на човечеството президентът Росен Плевнелиев го удостоява с орден „Стара планина“ – I степен. Независимо от това, на 10 ноември 2015 г. избухва безпрецедентен скандал при посещението на вселенския патриарх Вартоломей I в България, след припомняне от негова страна на старото фанариотско обвинение към БПЦ във филетизъм, и министър-председателят Бойко Борисов отказва да го приеме.

Под негово ръководство на среща на предстоятелите и представителите на поместните православни църкви се организира провеждането на всеправославен събор (за първи път от 17. век насам), който впоследствие бива проведен през юни 2016 г. в Колимвари (о-в Крит, Гърция). Поради различни и многобройни разногласия на събора не присъстват 4 от 14-те взаимнопризнати поместни православни църкви. Една от тях е и Българската православна църква.

Външни препратки 
  Сайт на Вселенската патриаршия

Бележки 

Вселенски патриарси
Халкидонски митрополити
Филаделфийски митрополити
Възпитаници на Халкинската семинария
Почетни граждани на Пловдив
Доктор хонорис кауза на Люблинския католически университет
Доктор хонорис кауза на Единбургския университет
Доктор хонорис кауза на УниБИТ
Доктор хонорис кауза на Бургаския свободен университет
Носители на орден „Стара планина“
Гърци в Турция
Хора от Имброс
Родени на 29 февруари
Хора от вилает Чанаккале